หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 337

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

Tip Computer
ทิปคอมพิวเตอร์

ค้นหาเว็บไซค์

จับ Mail Box มาใส่
Thumb drive กันดีกว่า : PCWorld

คงไม่ใช่เรื่องสะดวกที่จะใช้เครื่องคอมพิวเตอร์ของคนอื่นในการเช็คเมล์
หรือท่องเน็ต
อย่างเช่นในเวลาปกติเราทุกคนก็จะใช้เครื่องที่ออฟฟิศ
ล็อกอินไปยังเว็บโน้นเว็บนี้ที่เราใช้เป็นประจำ
ซึ่งบางครั้งเราจะต้องคีย์ Password หรือ Login
ของเราเพื่อเข้าใช้บริการเว็บ (อย่างเช่นเว็บไซต์ธนาคาร
หรือ Password
ที่ไว้เข้าไปคุยตามเว็บบอร์ดต่างๆ)

ยกตัวอย่างเช่น
Bookmark
ของไฟร์ฟ็อกซ์ในเครื่องที่เราใช้ทุกวันจะแสดงรายการลิงค์ไปยังเว็บไซต์ที่เข้าใช้บ่อยๆ
ให้ ไม่ว่าจะเป็น Gmail Hotmail ไปจนถึงเว็บไซต์อื่นๆ
รวมไปถึงเว็บข่าว ดูการลงทุน การทำธุรกรรม เล่นหุ้น
และผลการวิจัยต่างๆ
เพราะฉะนั้นเครื่องที่ออฟฟิศจะคอยจัดการรหัสผ่านและจัดการล็อกอินต่างๆ
ให้เราทั้งหมด

เมื่อเรามีความจำเป็นต้องใช้อินเทอร์เน็ตนอกบ้าน
โน้ตบุ๊กก็ไม่มี แต่ดันมีเหตุจำเป็นต้องไปเมืองนอก
หรือว่าต้องระเห็จไปใช้ Net café ต่างๆ
คงไม่มีใครหรอกครับที่จะสามารถจำรหัสผ่านเวลาเราเป็น
Member เว็บต่างๆ
หรือเว็บไซต์ที่จำเป็นได้ทั้งหมด

ถ้าคุณเคยเจอปัญหาพวกนี้บ่อยๆ
ครั้งนี้มีทิปเด็ดมาฝาก วิธีง่ายๆ ก็คือขอแค่คุณมีไดรฟ์
USB กับโปรแกรมของ Mozilla Foundation ที่โมฯ
มาเป็นพิเศษเพื่อการนี้โดยเฉพาะ
เนื่องจากว่าตอนนี้มีนักออกแบบเว็บไซต์ชาวนิวยอร์กที่ชื่อจอห์น
ฮอลเลอร์ เขานำเอาโปรแกรมเมล์ของ Mozilla มาโมดิฟายใหม่
ทำให้สามารถรองรับการทำงานของอีเมล์และอินเทอร์เน็ตนอกบ้านได้อย่างเต็มสูบ
จอห์นได้ทำให้เบราเซอร์ Firefox โปรแกรมรับส่งอีเมล์
Thunderbird และปฏิทินนัดหมาย Sunbird
กลายเป็นแอปพลิเคชันแบบพกพาที่สามารถติดตั้งและรันจากไดร์ฟ
USB ที่ขนาดใหญ่พอเหมาะได้ (วิธีติดตั้งก็ไม่มีอะไรมาก
แต่ดาวน์โหลดไฟล์จาก Link ด้านล่าง
จากนั้นก็แค่โยนไฟล์เข้าไปใน Thumb drive
ก็ใช้งานได้เลยครับ) สำหรับ Thumb drive ที่ใช้นั้นขนาดสัก
512 เมกะไบต์กำลังดีครับ แต่ถ้าให้ดีกว่านี้ควรจะเป็น 1
กิกะไบต์ สำหรับคนที่มีเมล์เข้าวันละเป็นสิบๆ ฉบับ
อีกทางหนึ่ง
คุณสามารถรันแอปพลิเคชันเหล่านี้ได้จากเมโมรี่การ์ดแบบต่างๆ
จะเป็น MP3 Player ที่มีความจุใหญ่ๆ หรือแม้แต่ iPod
ก็ทำได้

อินเทอร์เน็ตเคลื่อนที่

แม้ว่าชุด
Mozilla แบบเคลื่อนที่ยังไม่สมบูรณ์ดี แต่การเปลี่ยนจาก
Outlook มาเป็นThunderbird และ Sunbird
แบบพกพาก็ทำให้อะไรๆ สะดวกขึ้นมาได้อย่างมาก
เพราะแค่ใช้เจ้านี่ ไม่ว่าเราจะไปที่ไหน ขอแค่เอา Thumb
Drive ที่ใส่โปรแกรมนี้ไว้ เราจะมี Inbox ตารางนัดหมาย
Bookmark รวมไปถึงรหัสผ่านที่ใช้บ่อยๆ
ติดตัวไปด้วยตลอดเวลา
ไม่ต้องมานั่งจำแล้ว

ข้อดีอีกอย่างก็คือ
ตราบใดที่เราพกไดร์ฟ USB ไว้ตลอด ก็ไม่มีใครเอาข้อความ
รหัสผ่าน หรือประวัติการใช้เบราเซอร์ของเราไปได้
ไม่ต้องกลัวว่าจะมีใครแอบดอดมาค้น inbox
เราในเวลาที่เราไม่ได้อยู่หน้าเครื่อง

ข้อควรระวัง

ตามปกติ
ในทุกข้อดีก็มักมีข้อเสียด้วย ประการแรก
เพื่อให้ได้ผลที่ดีที่สุดในการใช้งาน คุณต้องใช้ Thumb
drive ที่สนับสนุน USB 2.0 ความเร็วสูงสักหน่อยครับ
หากไม่มี
คุณสามารถรันแอปพลิเคชันแบบพกพาของตาจอห์นที่ความเร็วของ
USB 1.1 ได้ แต่ก็จะช้ามากพอสมควร

ประการที่สอง
Thumb drive เดี๋ยวนี้มีขนาดเล็กมาก
คุณอาจจะเผลอวางลืมทิ้งไว้ที่ไหนได้ง่ายเหมือนกัน
ทางแก้ก็คือให้พยายามใช้อุปกรณ์ที่มีลักษณะเป็นพวงกุญแจต่อกับเชือกสั้นๆ
หรืออะไรก็ได้ที่จะทำให้คุณไม่ลืมนำติดตัวไปด้วยเมื่อใช้งานเสร็จ
หรือไม่ก็ผูกติดไว้กับกระเป๋าถือหรือกระเป๋าเดินทางไว้ซะเลย
เพื่อกันลืมครับ

หรือถ้ากลัวว่าถ้าเกิดเราทำ Thumb
drive หายจะมีคนได้ข้อมูลไป อย่างงี้ก็ต้องเลือกเอา Thumb
drive บางรุ่นที่สามารถใส่ Password ก่อนเข้าไปดูข้อมูลได้
ซึ่งก็ป้องกันได้ระดับหนึ่งครับ
แต่เหนือสิ่งอื่นใดก็ต้องหมั่น backup mail box
อยู่อย่างสม่ำเสมอดีกว่า

เครื่องมืออินเทอร์เน็ตแบบพกพา
Portable
Firefox 1.0.4 ขนาด 6.15 เมกะไบต์ โหลด
Portable Thunderbird ขนาด 7.33
เมกะไบต์ โหลด
Portable Sunbird ขนาด 6.0
เมกะไบต์ โหลด
Portable Nvu ขนาด 7.43
เมกะไบต์ โหลด
Cypherix Cryptainer LE โหลด
Dekart Private Disk Light โหลด

ทิปจาก ผู้จัดากรออนไลน์

ทิปคอมพิวเตอร์ Eng V.

Web

www.bcoms.net

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website Web
Directory Google AdSense
Web
Hosting